КРИТЕРИЈУМИ ОЦЕЊИВАЊА ИЗ ПРЕДМЕТА ИСТОРИЈА

ОД ПЕТОГ ДО ОСМОГ РАЗРЕДА

# УВОД

Праћење напредовања започиње иницијалном проценом нивоа на коме се ученик налази и у односу на шта ће се процењивати његов даљи рад. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета, као и напредак других ученика. Сваки наставни час и свака активност ученика су, у том смислу, прилика за регистровање напретка ученика и упућивање на даље активности. Наставник треба да подржи саморефлексију (промишљање ученика о томе шта зна, уме, може) и подстакне саморегулацију процеса учења кроз постављање личних циљева напредовања.

У настави оријентисаној на достизање исхода вреднују се процес и продукти учења. Да би вредновање било објективно и у функцији учења, потребно је ускладити нивое циљева учења и начине оцењивања. Потребно је, такође, ускладити оцењивање са његовом сврхом. У вредновању наученог, поред усменог испитивања, користе се и тестови знања. У формативном оцењивању се користе различити инструменти, а избор зависи од врсте активности која се вреднује. Вредновање активности, нарочито ако је тимски рад у питању, може се обавити са групом тако да се од сваког члана тражи мишљење о сопственом раду и о раду сваког члана понаособ (тзв. вршњачко оцењивање).

Како ниједан од познатих начина вредновања није савршен, потребно је комбиновати различите начине оцењивања. Једино тако наставник може да сагледа слабе и јаке стране сваког свог ученика. Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење. Ако наставник са ученицима договори показатеље на основу којих сви могу да прате напредак у учењу, ученици се уче да размишљају о квалитету свог рада и о томе шта треба да предузму да би свој рад унапредили. Оцењивање тако постаје инструмент за напредовање у учењу. На основу резултата праћења и вредновања, заједно са ученицима треба планирати процес учења и бирати погодне стратегије учења.

Потребно је да наставник резултате вредновања постигнућа својих ученика континуирано анализира и користи тако да унапреди део своје наставне праксе. Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује, осим постигнућа ученика, и процес наставе и учења, као и себе и сопствени рад.

# УСМЕНЕ ПРОВЕРЕ

У току полугодишта најмање једна оцена треба да буде на основу усмене провере постигнућа за ученике петог разреда, а најмање две оцене за ученике осталих разреда.

Ученик се оцењује и на основу активности и његових резултата рада, а нарочито: излагања и представљања, учешћа у дебати и дискусији, писања есеја, домаћих задатака, учешћа у различитим облицима групног рада, рада на пројектима, збирке одабраних ученикових продуката рада – портфолија, у складу са програмом наставе и учења, односно школским програмом.

Са ученицима који раде по моделима ИОП а 1 и ИОП а 2, наставник оцењивање врши у складу са њиховим могућностима које прате олакшани захтеви на основу процена надлежних служби у школи и консултација са родитељима и одељенским старешинама. Пракса је показала да се ученици најбоље сналазе у директној комуникацији са наставником, тако да се препоручује доминантно усмено испитивање.

## КРИТЕРИЈУМИ ЗА УСМЕНО ОЦЕЊИВАЊЕ

**Недовољан (1)**

Ученик није савладао основне појмове које садржи тема коју одговара, не показује интересовање да уз помоћ наставника пронађе одговоре, одговара са „не знам“ и „дајте ми један“, не жели усмено да одговара кад на њега дође ред или када га наставник позове да одговора.

**Довољан (2)**

Ученик може набројати, именовати или уз помоћ наставника дефинисати само основне појмове, стално га треба подсећати и усмеравати у одговорима наводити на тачна решења и уз помоћ наставника је у стању да реши задатке основног нивоа. Отежано повезује дате чињенице и често греши у примени знања.

**Добар (3)**

Ученик познаје градиво, уме да препозна појмове који се тичу градива и да их репродукује, уз помоћ наставника уме да одговори на потпитања, али често греши. Не открива узрочно-последичне везе које су веома значајне у историји и не може самостално закључивати о њима. Одговара на питања основног нивоа и задатке које је наставник већ давао на часу. Показује занимање и труди се, упркос свему.

**Врло добар (4)**

Ученик самостално одговара на питања, уз минималну помоћ и погрешке, добро познаје

појмове који се тичу градива, не лута по теми постављаног питања, самостално одговара

на потпитања или уз малу помоћ наставника. Успешно решава задатке на свим нивоима постигнућа, уз малу помоћ наставника.

**Одличан (5)**

Ученик на постављено питање одговара самостално, и показује висок ниво познавања градива, одговара на потпитања без помоћи наставника и самостално повезује знања из градива. Успешно решава задатке на свим нивоима постигнућа (почев од препознавања градива до примене наученог на новим примерима).

# ПИСМЕНЕ ПРОВЕРЕ

Оцена из писмене провере постигнућа уписује се у дневник у року од осам радних дана од дана провере, у противном писмена провера се поништава. Ако након писмене провере постигнућа више од половине ученика једног одељења добије недовољну оцену, писмена провера се поништава за ученика који је добио недовољну оцену. Оцена са писмене провере може бити поништена и ученику који није задовољан оценом. Након поништене писмене провере, а пре организовања поновљене, наставник је дужан да одржи допунску наставу, односно допунски рад. Тестови се бодују и оцењују према датом критеријуму.

|  |  |  |
| --- | --- | --- |
| ОЦЕНА | ПРОЦЕНАТ | ЗАДОВОЉЕЊЕ СТАНДАРДА ПОСТИГНУЋА |
| 1 | 0-30 | Не остварује основни ниво |
| 2 | 31-50 | Остварује већи део основног нивоа |
| 3 | 51-70 | Остварује основни и већи део средњег нивоа |
| 4 | 71-90 | Остварује средњи и део напредног нивоа |
| 5 | 91-100 | Остварује већи део напредног нивоа |

# СПЕЦИФИЧНИ КРИТЕРИЈУМИ ОЦЕЊИВАЊА ПО РАЗРЕДИМА

## ПЕТИ РАЗРЕД

**Оцена 2**

* Присутан на часовима
* Прати на часу
* Повремено ради домаће задатке основног нивоа знања
* Труди се да разуме основне појмове

1. Основи проучавања прошлости

* Има основна знања о подели прошлости
* Зна основне појмове нпр. деценија, век, миленијум
* Зна поделу прошлости али не хронолошки

2. Праисторија

* Зна основне чињенице везане за праисторију (опис начина живота ,материјале који су се употребљавали и сл.)

3. Стари исток

* Зна да наведе неке најважније државе
* Зна ко су робовласници ако робови
* Зна неке појмове нпр. мумија, пирамида и сл.

4. Стара Грчка

* Зна неке основне појмове везане за стару Грчку(нпр. демократија)
* Зна неке митове
* Зна да препозна нека божанства

5. Стари Рим

* Зна да се налази у Италији
* Зна неке основне појмове везане за стари Рим
* Зна неке митове(нпр. о Ромулу и Рему, Мит о гускама и сл.)
* Препознаје нека римска божанства

**Оцена 3**

* Труди се да уради домаће задатке
* Труди се да буде активан на часовима
* Решава задатке али уз помоћ наставника или другова

1. Основи проучавања прошлости

* Има најважнија знања о историји
* Зна поделу прошлости и поделу праисторије и историје

2. Праисторија

* Добро познаје поделу праисторије
* Добро познаје основне карактеристике праисторије
* Зна да наведе праисторијска налазишта на простору Србије

3. Стари исток

* Влада историјским појмовима везаним за Стари исток
* Зна како настају најстарије државе на Старом истоку
* Зна да опише друштвено уређење
* Зна неке детаље везане за источњачку културу, религију и уметност
* Зна да на карти покаже Стари исток

4. Стара Грчка

* Влада историјским појмовима везаним за Стару Грчку
* Зна неке специфичне детаље из старогрчке историје
* Зна да наведе неке појмове из културе, религије и уметности Старе Грчке
* Зна да покаже на карти Стару Грчку

5. Стари Рим

* Влада појмовима везаним за настанак и развој римске државе
* Зна неке специфичне детаље везане из римске историје
* Зна да наведе неке појмове из религије, културе и уметности Старог Рима
* Зна како се ширила римска држава

**Оцена 4**

* Ради већину домаћих задатака који му се постављају
* Активно учествује у раду на часу
* Има историјско предзнање на средњем нивоу

1. Основи проучавања прошлости

* Зна да хронолошки поређа све историјске периоде .
* Зна прецизно да наведе временску границу историјских периода уз минималну помоћ
* Зна да направи разлику између историјских извора.

2. Праисторија

* Зна неке детаље везане за праисторију.
* Разуме напредак људске врсте
* Зна да на карти покаже најважнија праисторијска налазишта у Србији.

3. Стари исток

* Разуме чињенице о настанку првих држава у Азији и Африци
* Зна неке детаље из историје тих држава
* Има историјско знање у оквиру наставног плана

4. Стара Грчка

* Разуме чињенице развоја грчке цивилизације
* Разуме значај грчке цивилизације
* Зна неке детаље грчке историје, нпр. грчке митове, религију, културу
* Познаје чињенице о грчко-персијским ратовима
* Познаје чињенице Пелопонеског рата

5.Стари Рим

* Разуме чињенице развоја римске цивилизације
* Зна неке детаље из историје Старог Рима
* Разуме значај римске цивилизације
* Има основно знање о ратовима и ширењу римске државе
* Зна неке детаље римске митологије, религије и културе

**Оцена 5**

* Ради све задатке који му се постављају
* Активно учествује у раду на часу
* Има историјско предзнање

1. Увод у Стари век

* Зна да хронолошки поређа све историјске периоде .
* Зна прецизно да наведе временску границу историјских периода
* Зна да направи разлику између историјских извора и да препозна њихову аутентичност.

2. Праисторија

* Зна специфичне детаље везане за праисторију.
* Разуме напредак људске врсте
* Зна да на карти покаже најважнија праисторијска налазишта у Србији.
* Зна специфичне детаље везане за праисторијске локалитете

3. Стари исток

* Разуме околности под којима настају прве државе у Азији и Африци
* Зна специфичне детаље из историје тих држава
* Разуме узајамну повезаност тих цивилизација
* Има историјског знања које је ван оквирног наставног плана

4. Стара Грчка

* Разуме специфичности развоја грчке цивилизације
* Разуме значај грчке цивилизације и њен утицај на развој европске цивилизације
* Зна специфичне детаље грчке историје, нпр. грчке митове, религију и културу(ван наставног плана)
* Зна и разуме разлоге који су довели до грчко-персијских ратова
* Зна и разуме разлоге који су довели до Пелопонеског рата
* Зна и разуме значај настанка демократије, као и њен значај данас

5.Стари Рим

* Разуме специфичности развоја римске цивилизације
* Зна специфичне детаље из историје Старог Рима
* Разуме значај римске цивилизације ,као и њен развој и утицај на настанак европске цивилизације
* Има шире знање о ратовима и ширењу римске државе
* Зна специфичне детаље римске митологије ,религије и културе

## ШЕСТИ РАЗРЕД

**Оцена 2**

1. Основи проучавања прошлости

* Ученик зна од када до када траје средњи век
* Ученик има основна знања о карактеристикама средњег века
* Ученик има основна знања о изворима за средњи век

2. Европа, Средоземље и српске земље у раном средњем веку

* Ученик зна шта је велика сеоба народа
* Ученик зна да наведе најважније државе раног средњег века(Византија, франачка држава)
* Ученик може да наведе најважније религије (посебан акценат на то да су Срби православан народ)
* Ученик зна да су Срби словенског порекла
* Ученик зна да наведе најстарије српске земље Рашку и Дукљу
* Ученик зна ко су Ћирило и Методије

3. Европа, Средоземље и српске државе у позном средњем веку

* Зна да опише изглед средњевековног града
* Зна да опише како се живело у средњем веку
* Зна ко је оснивач династије Немањића
* Зна да наведе неке владаре из династије Немањића
* Зна неке српске средњевековне манастире
* Препознаје неке основне историјске појмове и личности из српске историје средњег века нпр. Мирослављево јеванђеље, Душанов законик, Марко Краљевић, кнез Лазар и сл.

4. Европа, Средоземље и српске државе у раном новом веку

* Зна од када до када траје Нови век
* Зна ко је Кристофер Колумбо
* Има основна знања о раном Новом веку
* Има основна знања о сеобама Срба

**Оцена 3**

* Ученик се труди да уради већину задатака
* Ученик прати наставу и труди се да учествује у раду
* Има средњи ниво знања из претходних области

1. Основи проучавања прошлости

* Ученик има знања о временској граници средњег века и зна неке догађаје који представљају ту границу
* Ученик је у стању да наведе неке историјске појмове везане за средњи век
* Ученик има знања о историјским изворима за средњи век

2. Европа, свет и српске земље у раном средњем веку

* Ученик зна шта је „велика сеоба народа“ и како је она изгледала
* Зна најважније државе средњег века, као и њихов развој и неке њихове карактеристике
* Зна најважније светске религије и нека њихова обележја
* Има знања о пореклу Срба, сеобама и насељавању на Балканско полуострво
* Има знања о најстаријим српским земљама, где се налазе и о династијама које су њима владале..
* Зна неке историјске податке о Ћирилу и Методију и словенским писмима

3.Еропа,Средоземље и српске земље у позном средњем веку

* Има знања о средњовековним државама, градовима и животу у њима
* Има знања о династији Немањића, најважнијим догађајима, владарима, задужбинама
* Има шира знања о најважнијим средњовековним појмовима и личностима националне историје и труди се да разуме и објасни исте

4. Европа, Средоземље и српске земље у раном новом веку

* Има знања о раном новом веку и временској граници
* Труди се да разуме карактеристике овог периода
* Има знања о националној историји овог периода и труди се да разуме догађаје и личности из овог периода
* Има знања и труди се да разуме догађаје и личности из опште историје овог периода
* Има знања о историјским изворима за овај период

**Оцена 4**

* Ученик је врло активан на часовима обраде и утврђивања
* Редовно ради задатке самостално

1. Основи проучавања прошлости

* Ученик зна да наведе временске оквире средњег века, као и да објасни значај догађаја који су узети као наведени оквир
* Уме да објасни друштвено уређење средњег века, као и друштвени развој тог доба
* Зна неке детаље везане за период средњег века
* Зна историјске изворе везане за средњи век

2. Европа, свет и српске земље у раном средњем веку

* Ученик има знања о великој сеоби народа, њеном значају и последицама
* Ученик има знања о најважнијим европским и светским државама тог времена, њиховим међусобним односима и везама
* Познаје историјске појединости о свим признатим светским религијама
* Познаје историјске појединости о пореклу Срба и насељавају на Балкан
* Познаје историју најстаријих српских држава као и династија које су њима владале
* Има доста знања о животу и делу Ћирила и Методија

3. Европа, свет и српске земље у позном средњем веку

* Зна да опише средњевековне градове, живот и културу у њима, као и да упореди са данашњим градовима
* Има знања о династији Немањића, повезује у разуме односе са суседним државама и династијама
* Зна већину детаље из средњевековне културе српског народа и везама са осталим европским културама

4. Европа, свет и српске земље у раном новом веку

* Зна да одреди и објасни временску границу новог века
* Има знања о карактеристикама раног новог века
* Има о знања о историјским догађајима националне историје као и личностима овог периода
* Има знања о историјским изворима за овај период

**Оцена 5**

* Ученик је врло активан на часовима обраде и утврђивања
* Редовно ради задатке самостално
* Самостално се бави истраживањем ван наставног плана и програма

1. Основи проучавања прошлости

* Ученик зна прецизно да наведе временске оквире средњег века, као и да објасни значај догађаја који су узети као наведени оквир
* Уме да објасни друштвено уређење средњег века, као и друштвени развој тог доба на све специфичне детаље везане за период средњег века
* Може да процени значај и поузданост историјских извора везаних за средњи век

2. Европа, свет и српске земље у раном средњем веку

* Ученик зна све о великој сеоби народа, њеном значају и последицама
* Ученик зна специфичне детаље о најважнијим европским и светским државама тог времена, њиховим међусобним односима и везама
* Добро познаје специфичне детаље о свим признатим светским религијама
* Добро познаје специфичне детаље о пореклу Срба и насељавају на Балкан
* Добро познаје историју најстаријих српских држава, као и династија које су њима владале
* Зна специфичне детаље о животу и делу Ћирила и Методија

3. Европа, свет и српске земље у позном средњем веку

* Зна прецизно да опише средњевековне градове, живот и културу у њима, као и да упореди са данашњим градовима
* Зна специфичне детаље о династији Немањића, повезује у разуме односе са суседним државама и династијама
* Зна специфичне детаље из средњевековне културе српског народа и везама са осталим европским културама

4. Европа, свет и српске земље у раном новом веку

* Зна прецизно да одреди и објасни временску границу новог века
* Има опширна знања о карактеристикама раног новог века
* Има опширна знања о историјским догађајима националне историје као и личностима овог периода
* Има опширно знања о историјским изворима за овај период

## СЕДМИ РАЗРЕД

**Оцена 2**

1. Основи проучавања прошлости

* Ученик зна од када до када траје нови век
* Ученик има основна знања о новом веку
* Ученик има основна знања о изворима за нови век

1. Европа, свет и српски народ на почетку индустријског доба

* Ученик зна шта је индустријска револуција
* Ученик зна да наведе најважније револуције у новом веку
* Ученик зна најважније догађаје у српској револуцији
* Ученик зна да покаже најважније битке на историјској карти

3. Европа, свет и српски народ у другој половини 19. века

* Ученик зна основне појмове из опште и националне историје
* Ученик зна да се снађе на историјској карти уз помоћ наставника

4. Европа, свет и српски народ на почетку 20. века

* Ученик зна основне одлике Балканских ратова
* Ученик зна основне одлике Првог светског рата
* Ученик зна о страдању Србије у Првом светском рату

**Оцена 3**

* Ученик се труди да уради већину задатака
* Ученик прати наставу и труди се да учествује у раду
* Има средњи ниво знања из претходних области

1. Основи проучавања прошлости

* Ученик има знања о временској граници новог века и зна неке догађаје који
* представљају ту границу
* Ученик је у стању да наведе неке историјске појмове везане за нови век
* Ученик има знања о историјским изворима за нови век

2. Европа, свет и српски народ на почетку индустријског доба

* Ученик зна шта је индустријска револуција и који су најважнији проналасци
* Ученик зна најважније одлике политичких и грађанских револуција
* Ученик зна како су текле фазе Српске револуције
* Ученик зна да наведе најважније личности из Српске револуције
* Ученик уме да се снађе на историјској карти

3. Европа, свет и српски народ у другој половини 19. века

* Ученик познаје најважније одлике развоја српске државе у другој половини 19. века
* Ученик познаје најважније српске и европске владаре

4. Европа, свет и српски народ на почетку 20. века

* Ученик зна да објасни најважније одлике Балканских ратова
* Ученик зна да објасни најважније одлике Првог светског рата

**Оцена 4**

* Ученик је врло активан на часовима обраде и утврђивања
* Редовно ради задатке самостално

1. Основи проучавања прошлости

* Ученик зна да наведе временске оквире новог века, као и да објасни значај догађаја који су узети као наведени оквир
* Уме да објасни друштвено уређење новог века, као и друштвени развој тог доба
* Зна историјске изворе везане за проучавање новог века

2. Европа, свет и српски народ на почетку индустријског доба

* Ученик има знања о индустријском добу, као и знање о грађанским револуцијама
* Ученик има знања о најважнијим европским и светским државама тог времена, њиховим међусобним односима и везама
* Ученик има знања о Српској револуцији и познаје најзначајније личности

3. Европа, свет и српски народ у другој половини 19. века

* Ученик има знања о догађајима који су обележили „Лепу епоху”
* Ученик познаје догађаје које су обележили владавину династије Обреновића у другој половини 19. века

4. Европа, свет и српски народ на почетку 20. века

* Зна да одреди и објасни временску границу новог века
* Има знања о догађајима у Првом светском рату
* Има о знања о историјским догађајима националне историје као и личностима овог периода
* Има знања о историјским изворима за овај период

**Оцена 5**

* Ученик је врло активан на часовима обраде и утврђивања
* Редовно ради задатке самостално
* Самостално се бави истраживањем ван наставног плана и програма

1. Основи проучавања прошлости

* Ученик зна прецизно да наведе временске оквире новог века, као и да објасни значај догађаја који су узети као наведени оквир
* Уме да објасни друштвено уређење новог века, као и друштвени развој тог доба
* Зна све специфичне детаље везане за период новог века
* Може да процени значај и поузданост историјских извора везаних за нови век

2. Европа, свет и српски народ на почетку индустријског доба

* Ученик зна све о индустријском добу и добу револуција
* Ученик зна специфичне детаље о најважнијим европским и светским државама тог времена, њиховим међусобним односима и везама
* Ученик зна специфичне детаље о Српској револуцији
* Добро познаје историјске личности из Српске револуције

3. Европа, свет и српски народ у другој половини 19. века

* Зна прецизно да опише догађаје и личности из „Лепе епохе”
* Зна специфичне детаље о династији Обреновић, повезује и разуме односе са суседним државама и династијама
* Зна специфичне детаље нововековне културе српског народа и везама са осталим европским културама

4. Европа, свет и српски народ на почетку 20. века

* Зна прецизно да одреди и објасни временску границу новог века
* Зна прецизно да опише догађаје из Балканских ратова и Првог светског рата
* Има опширна знања о историјским догађајима националне историје као и о личностима овог периода
* Има опширна знања о историјским изворима за овај период

## ОСМИ РАЗРЕД

**Оцена 2**

1. Основи проучавања прошлости

* Ученик зна од када до када траје савремено доба
* Ученик има основна знања о савременом добу
* Ученик има основна знања о изворима за савремено доба

2. Европа, свет и српски народ у југословенској држави у периоду између два светска рата

* Ученик зна основне одлике овог периода
* Ученик зна да наведе најважније догађаје у Европи
* Ученик зна најважније догађаје у југословенској држави

3. Други светски рат

* Ученик зна основне појмове из опште и националне историје током Другог светског рата
* Ученик зна да се снађе на историјској карти уз помоћ наставника

4. Европа, свет и српски народ у југословенској држави у периоду хладног рата и савременим процесима

* Ученик зна хронологију догађаја у међународним односима
* Ученик зна основне податке о догађајима и важним личностима послератне Југославије

**Оцена 3**

* Ученик се труди да уради већину задатака
* Ученик прати наставу и труди се да учествује у раду
* Има средњи ниво знања из претходних области

1. Основи проучавања прошлости

* Ученик има знања о временској граници савременог доба и зна неке догађаје који представљају ту границу
* Ученик је у стању да наведе неке историјске појмове везане за савремено доба
* Ученик има знања о историјским изворима за савремено доба

2. Европа, свет и српски народ у југословенској држави у периоду између два светска рата

* Ученик може да објасни шта је фашизам, нацизам , комунизам...
* Ученик зна важне појмове као што су Видовдански устав, Шестојануарска диктатура...
* Ученик зна важне личности у свету и Југославији у овом периоду

3. Други светски рат

* Ученик може да наброји важније личности и фронтове
* Ученик зна да објасни појмове Тројни пакт, Антифашистичка коалиција, КПЈ...

4. Европа, свет и српски народ у југословенској држави у периоду хладног рата и савременим процесима

* Ученик зна да објасни појмове као што су колонијализам, комунизам...
* Ученик зна основне појмове о важним личностима и догађајима послератне Југославије и света

**Оцена 4**

* Ученик је врло активан на часовима обраде и утврђивања
* Редовно ради задатке самостално

1. Основи проучавања прошлости

* Ученик зна да наведе временске оквире савременог доба, као и да објасни значај догађаја који су узети као наведени оквир
* Ученик зна историјске извора везане за проучавање савременог доба

2. Европа, свет и српски народ у југословенској држави у периоду између два светска рата

* Ученик зна прецизне временске одреднице
* Ученик може на карти да нађе места, градове и државе везане за овај период
* Ученик уочава повезаност националне и опште историје

3. Други светски рат

* Ученик зна да одреди прецизно временске одреднице битака, фронтова, капитулација итд.
* Ученик може на карти да пронађе већину историјских места важних за Други светски рат.
* Ученик може на карти да пронађе већину историјских места у Југославији везаних за Други светски рат

4. Европа, свет и српски народ у југословенској држави у периоду хладног рата и савременим процесима

* Ученик има знања о догађајима у Југославији и свету после Другог светског рата
* Ученик зна да одреди прецизно временске одреднице важних догађаја
* Ученик има знања о историјским изворима за овај период

**Оцена 5**

* Ученик је врло активан на часовима обраде и утврђивања
* Редовно ради задатке самостално
* Самостално се бави истраживањем ван наставног плана и програма

1. Основи проучавања прошлости

* Ученик зна прецизно да наведе временске оквире савременог доба, као и да објасни значај догађаја који су узети као наведени оквир
* Зна све специфичне детаље везане за период савременог доба
* Може да процени значај и поузданост историјских извора везаних за савремено доба

2. Европа, свет и српски народ у југословенској држави у периоду између два светска рата

* Ученик зна специфичне детаље везане за међуратни период.
* Ученик зна специфичне детаље о најважнијим европским и светским државама тог времена, њиховим међусобним односима и везама
* Ученик зна специфичне детаље везане за међуратни период у Југославији.

3. Други светски рат

* Зна специфичне детаље везане за Други светски рат
* Зна специфичне детаље везане за Други светски рат у Југославији.
* Зна да изврши критику историјских извора

4. Европа, свет и српски народ у југословенској држави у периоду хладног рата и савременим процесима

* Зна специфичне детаље везане за послератни период у свету
* Зна специфичне детаље везане за послератни период у Југославији
* Зна да анализира и пореди изворе за овај период

.